Елордалық ата-аналар баласының мектеп асханасынан не сатып алғанын бақылай алады
DATE: 03:32, 16 Қазан 2018 | GMT +5
TITLE: Елордалық ата-аналар баласының мектеп асханасынан не сатып алғанын бақылай алады
URL: https://kaz.inform.kz/news/elordalyk-ata-analar-balasynyn-mektep-ashanasynan-ne-satyp-alganyn-bakylay-alady_a3423444/
META: DATE: 03:32, 16 Қазан 2018 | GMT +5
TOTAL WORDS: 153
AUTHOR(S):
TEXT: Цифрландыру аясында білім басқармасы жүктемесі ауыр мектептерде тамаққа төлем жасау үшін жол жүру картасын пайдалану пилоттық жобасын қолға алмақ. Қалалық білім басқармасының басшысы Әнуар Жанғозиннің айтуынша, әр оқушыда мектепке кіруге арналған карточка бар, ол турникеттен өткенде оның мектепке келгені белгіленеді. Оқушылар сол карта арқылы мектеп асханасында және жол жүру ақысын төлейтін болады. Осылайша атаана баласының қай кезде не сатып алғанын бақылай алады. «Терминал немесе онлайн түрде атаана жол жүру картасын толықтыра алады және балаға жеуге болмайтын тағам түрлеріне шектеу қою мүмкіндігі бар, яғни бала асханада атаанасы шектеу қойған тағам түрлерін сатып ала алмайды. Төлем картадағы баланстан алынады, картадағы бірлік шешілген кезде ата-анаға хабарлама келеді. Асханада қолма қол ақшалай төлеу кезек тудырады, сол себепті де осы жүйе мектепке де, ата-анаға да ыңғайлы», - дейді Ә. Жанғозин. Білім басқармасының ақпараты бойынша бұл пилоттық жоба қаладағы 27, 54, 59 мектептерінде бірер апта бұрын басталған. Ал бұл жобаны басқа да мектептерге енгізу мәселесі екінші тоқсаннан кейін шешіледі
